Kafos provincija

Kafa (gezas: ከፋ Kaffa) – Etiopijos administracinė provincija, egzistavusi 1943-95 m.

Iki provincijos sukūrimo šioje teritorijoje didžiausia buvo Kafos valstybė, dominuojama kafų tautos. 1936-43 m. valdant italams, Kafos valstybės teritorija priklausė Gala-Sidamo provincijai. Etiopijai iškovojus nepriklausomybę, suformuota atskira Kafos provincija. Be Kafos valstybės teritorjų ji apėmė ir gretimų istorinių Gibės regiono valstybių – Velaitos, Džimos, Hadijos, Garo ir kitų – teritorijas. Be to, provincijai priklausė ir piečiau gyvenę savanų tautos. Provinciją sudarė 6 avradžos.

1995 m., perkuriant Etiopijos administraciją etniniu pagrindu, provincija padalinta. Didžioji dalis teritorijų priskirta Pietinių Tautų, Tautybių ir Žmonių kililiui. Likusioji dalis atiteko Oromijai.

Kategorija:Senosios Etiopijos provincijos